
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3323 

27 Δεκεμβρίου 2013 


ΑΠΟΦΑΣΕΙ Σ 

Αριθ. 139960/6420 

Άδεια εγκατάστασης κατασκήνωσης στη θέση «Άγιος 
Θεόδωρος» Δ.Δ. Θάσου, Δήμου Θάσου Ν. Καβάλας 
στη «Ευρωκατασκήνωση Θάσου Ε.Π.Ε.», επί δημοτι¬ 
κών δασικών εκτάσεων του Δήμου Θάσου. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Τις διατάξεις: 

α. Του άρθρου 18 του Ν. 3208/2003 «Προστασία των 
δασικών οικοσυστημάτων, κατάρτιση δασολογίου, ρύθ¬ 
μιση εμπραγμάτων δικαιωμάτων επί δασών και δασικών 
εν γένει εκτάσεων και άλλες διατάξεις» όπως ισχύει 
(ΦΕΚ Α' 303). 

β. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98). 

γ. Των άρθρων 37 παράγραφος 1 και 38 παράγραφος 1 
του 998/1979 «Περί προστασίας Δασών κλπ.» (ΦΕΚ Α’ 289) 

δ. Των παρ. 2 και 3 άρθρου 19 του Ν. 3467/2006 (ΦΕΚ Α' 
128), με τις οποίες ρυθμίσθηκαν τα θέματα δημιουργίας 
αθλητικών εγκαταστάσεων εντός των κατασκηνώσεων 
του άρθρου 18 του Ν. 3208/03 και καθορίσθηκε η έννοια 
των πρόσκαιρων εγκαταστάσεων. 

2. Τις διατάξεις της παρ. 1β του άρθρου 6 του Π.Δ. 
189/5-11-2009 « Καθορισμός και ανακατανομή αρμοδιο¬ 
τήτων των Υπουργείων». (ΦΕΚ Α' 221). 

3. Το υπ’ αριθμ. ΠΔ 85/21-6-2012 Ίδρυση και μετονομα- 
σία Υπουργείων, μεταφορά και κατάργηση υπηρεσιών 
(ΦΕΚ Α' 141), όπως ισχύει. 

4. Το υπ’ αριθμ. Π.Δ. 86/21-6-2012 Διορισμός Υπουργών, 
Αν. Υπουργών και Υφυπουργών (ΦΕΚ Α' 141). 

5. Τις διατάξεις της ΚΥΑ 2309/20.1-1.2.2006 (ΦΕΚ Β' 
114/2006) «Καθορισμός των κατασκευών, εντός των κα¬ 
τασκηνώσεων και παιδικών εξοχών του άρθρου 18 του 
ν.3208/2003». 

6. Τις διατάξεις της παρ. Ια του άρθρου 2 της Υ.Α.1277 
(8.3/16.3.89) Υπουργού Υγείας και Πρόνοιας. «Κωδικοποί¬ 
ηση και συμπλήρωση των προϋποθέσεων και διαδικασία 
χορήγησης άδειας ίδρυσης και άδειας λειτουργίας εξο- 
χών»(ΦΕΚ Β' 199) σύμφωνα με τις οποίες η προτεινομένη 


έγκριση επέμβασης αποτελεί απαραίτητη προϋπόθεση 
για την χορήγηση άδειας ίδρυσης και εν συνεχεία της 
λειτουργίας από την αρμόδια αρχή εφόσον η κατα¬ 
σκήνωση πρόκειται να λειτουργήσει σε δάσος ή σε 
δασική έκταση. 

7. Την αριθ. Υ 46/6-7-2012 (ΦΕΚ Β' 2101/2012) απόφαση 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής 
Σταύρου Καλαφάτη», όπως ισχύει. 

8. Την αριθ. οικ. 22365/97 απόφαση του Πρωθυπουρ¬ 
γού «Καθορισμός αρμοδιοτήτων Υφυπουργού, Εργασίας 
Κοινωνικής Ασφάλισης και Πρόνοιας Βασιλείου Κεγκέ- 
ρογλου (ΦΕΚ Β 1667/2013). 

9. Την αριθ. 4440/11-11-2011 απόφαση του Γ ενικού Γ ραμ- 
ματέα της Α.Δ. Μακεδονίας - Θράκης περί Ανανέωσης 
και τροποποίησης της αριθ. 2508/13-6-2006 Απόφασης 
Έγκρισης Περιβαλλοντικών Όρων για την κατασκήνωση 
με την επωνυμία «Ευρωκατασκήνωση Θάσου Ε.Π.Ε.». 

10. Η από 15-6-2010 αίτηση και το από 15-10-2013 υπό¬ 
μνημα της «Ευρωκατασκήνωση Θάσου Ε.Π.Ε.» με τα 
οποία ζητήθηκε η έγκριση άδειας εγκατάστασης της 
παιδικής εξοχής βάσει των διατάξεων του άρθρου 18 
του Ν.3208/09. 

11. Την αριθ. 26166/27-11-2013 θετική εισήγηση - πρότα¬ 
ση του Δασαρχείου Θάσου, με την οποία βεβαιώνεται 
ότι τα δύο τμήματα της έκτασης των παιδικών κατα¬ 
σκηνώσεων που περιγράφονται στο από Ιούνιο τοπο- 
γραφικό διάγραμμα του Αρχιτέκτονα Γεώργιου Γιαννό- 
πουλου κλίμακας 1:200 εμβαδού 708,47 τ.μ. και 665,20 
τ.μ. αντίστοιχα, εμπίπτουν στην παρ. 2 του άρθρου 3 
και στις παρ. 1ε και 2δ του άρθρου 4 του Ν.998/79, 
όπως τροποποιήθηκε και ισχύει σήμερα, καθώς και τα 
αριθ. 29153/12-12-2013 αριθ. 787/20-7-2010 έγγραφα του 
Δασαρχείου Θάσου. 

12. Το αριθ. 20779/28-11-2011 συμφωνητικό μίσθωσης 
τετραετούς διάρκειας με δικαίωμα μονομερούς πα¬ 
ράτασης μεταξύ του Δήμου Θάσου και της εταιρείας 
«Ευρωκατασκήνωση Θάσου Ε.Π.Ε.», με το οποίο μισθώ¬ 
θηκαν οι ήδη υπάρχουσες προσωρινές κατασκηνωτικές 
εγκαταστάσεις. 

13. Την αριθ. 51328/1980 άδεια ίδρυσης κατασκήνωσης 
του Νομάρχη Καβάλας. 

14. Τα αριθ. 202729/3508/14-9-2010 και αριθ. 137620/ 
5359/4-11-2013 έγγραφα της Διεύθυνσης Προστασίας 
& Φ.Π. του ΥΠΕΚΑ. 

15. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού. 

16. Τα λοιπά στοιχεία του φακέλου, αποφασίζουμε: 

Χορηγούμε άδεια εγκατάστασης στην «Ευρωκατα- 

σκήνωση Θάσου Ε.Π.Ε.». για υφιστάμενη κατασκήνωση 
στη θέση «Άγιος Θεόδωρος» Δ.Δ. Θάσου, Δήμου Θάσου 
Ν. Καβάλας, η οποία έχει δημιουργηθεί σε δημοτικές 
δασικές εκτάσεις εμβαδού 708,47 τ.μ. και 665,20 τ.μ. 
αντίστοιχα, οι οποίες περιγράφονται στο από Ιούνιο 
τοπογραφικό διάγραμμα του Αρχιτέκτονα Γεωργίου 
Γιαννόπουλου, με ημερομηνία λήξης της παρούσας την 
27-11-2015 (ημερομηνία λήξης του μισθωτηρίου συμβο¬ 
λαίου) και δυνατότητα ανανέωσης αυτής ανάλογα με 
την ανανέωση της μίσθωσης.. 

Εντός της δασικής αυτής έκτασης υφίστανται πρό¬ 
σκαιρες κατασκευές, οι οποίες καταλαμβάνουν ποσοστό 
2,5% επί του συνόλου της υπό επέμβαση έκτασης. 

Η εγκατάσταση αυτή δεν συνεπάγεται μεταβολή του 
δασικού χαρακτήρα της έκτασης, διαρκεί όσο εκπλη¬ 
ρώνεται ο σκοπός για τον οποίο πραγματοποιείται και 
δίνεται με τους κάτωθι όρους και προϋποθέσεις εγκα¬ 
τάστασης: 

• Η δικαιούχος εταιρεία θα φέρει την ευθύνη για κάθε 
πιθανή ζημία σε τρίτους και θα αναλάβει την υποχρέω¬ 
ση λήψης όλων των απαραίτητων μέτρων αντιπυρικής 
προστασίας της περιβάλλουσας βλάστησης και θα δι¬ 
αθέτει σε καλή λειτουργία τα απαραίτητα μέσα πυρα¬ 
σφάλειας -πυροπροστασίας 

• Για κάθε επιπλέον πρόσκαιρη ή μόνιμη κατασκευή ή 
αθλητική εγκατάσταση που πρόκειται να δημιουργηθεί 
απαιτείται προηγούμενη έγκριση της δασικής υπηρεσί¬ 
ας, τηρούμενης της προϋπόθεσης ότι οι επιτρεπόμενες 
κατασκευές να μην υπερβαίνουν σε καμία περίπτωση 
στο διηνεκές τα προβλεπόμενα όρια για τις εκτάσεις 
που προστατεύονται από τις διατάξεις της Δασικής 
Νομοθεσίας. 

• Να τηρηθούν πιστά οι περιβαλλοντικοί όροι της 
δραστηριότητας, όπως εγκρίθηκαν με την υπ αρίθμ. 
4440/11-11-2011 απόφαση του Γενικού Γραμματέα της 
Α.Δ. Μακεδονίας - Θράκης περί Ανανέωσης και τροπο¬ 
ποίησης της αριθ. 2508/13-6-2006 Απόφασης Έγκρισης 
Περιβαλλοντικών Όρων. 


• Απαγορεύεται η μεταβολή ή διεύρυνση της χρήσης 
της έκτασης πέραν του συγκεκριμένου σκοπού. 

• Σε περίπτωση που δεν εκπληρωθεί ή εκλείψει ή 
οποτεδήποτε ήθελε μεταβληθεί ο σκοπός για τον οποίο 
δίνεται η έγκριση αυτή και δεν τηρηθούν οι προανα- 
φερόμενοι όροι, η έκταση θα επανέλθει χωρίς άλλες 
διατυπώσεις ως δασικού χαρακτήρα έκταση, υπό την 
εποπτεία της δασικής Αρχής (για να τη διαχειριστεί 
κατά τις διατάξεις της Δασικής Νομοθεσίας) και η από¬ 
φαση παύει να ισχύει. 

• Εφόσον η δικαιούχος εταιρία θελήσει να συνεχίσει 
τη δραστηριότητά της πέραν της ημερομηνίας λήξης 
του μισθωτηρίου συμβολαίου, οφείλει σε χρονικό διά¬ 
στημα τριών(3) μηνών πριν τη λήξη του μισθωτηρίου 
συμβολαίου της έκτασης να προβεί στη σύνταξη νέου, 
το οποίο θα καταθέσει στο Δασαρχείο Θάσου, για την 
έκδοση ανανέωσης της παρούσας. Σε διαφορετική πε¬ 
ρίπτωση η παρούσα άδεια ανακαλείται μετά από εισή¬ 
γηση του Δασαρχείου Θάσου. 

• Σε περίπτωση που για οποιοδήποτε λόγο παύσει η 
δραστηριότητα, η ενεργείσασα την επέμβαση εταιρεία 
οφείλει να απομακρύνει τις εγκαταστάσεις που κατα¬ 
σκεύασε εντός της έκτασης και να αποκαταστήσει το 
χώρο επέμβασης, σύμφωνα με τις υποδείξεις της δασι¬ 
κής υπηρεσίας. Εάν αυτό δεν τηρηθεί, θα εφαρμοστούν 
οι κυρώσεις του άρθρου 71 του Ν. 998/79. 

• Η έγκριση αυτή δεν απαλλάσσει την εταιρεία από 
την εξασφάλιση τυχόν άλλων προβλεπόμενων εγκρί¬ 
σεων ή αδειών. 

• Η εγκατάσταση στην έκταση θα γίνει με πρωτόκολ¬ 
λο εγκατάστασης, το οποίο θα συντάξει το Δασαρχείο 
Θάσου και αντίγραφό του θα μας υποβάλλει. 

• Η παρακολούθηση και εφαρμογή των ανωτέρω, ανα¬ 
τίθεται στο Δασαρχείο Θάσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2013 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΑΣΦΑΛΙΣΗΣ ΚΑΙ ΠΡΟΝΟΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΒΑΣΙΛΕΙΟΣ ΚΕΓΚΕΡΟΓΛΟΥ ΣΤΑΥΡΟΣ ΚΑΛΑΦΑΤΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


46587 




4 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 38 % 

